Diari Oficial de la Generalitat Valenciana


Sumari del DOGV 6792, del 08-06-2012 (2012/5648)

ORDE 24/2012, d'1 de juny, de la Conselleria d'Educació, Formació i Ocupació, per la qual es convoquen ajudes per a finançar el foment d'activitats de la participació, associació i formació de mares i pares d'alumnes, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5648


Data del document
:   01-06-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * ajuda pública

ORDE 24/2012, d'1 de juny, de la Conselleria d'Educació, Formació i Ocupació, per la qual es convoquen ajudes per a finançar el foment d'activitats de la participació, associació i formació de mares i pares d'alumnes, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions. [2012/5648]
La Llei Orgànica 2/2006, de 3 de maig, d'Educació, es referix en el seu preàmbul a la participació com un valor bàsic per a la formació de ciutadans autònoms, lliures, responsables i compromesos i, per això, les administracions educatives garantiran la participació de la comunitat educativa en l'organització, el govern, el funcionament i l'avaluació dels centres educatius, tal com establix el títol V d'esta llei, que en la seua disposició final primera establix que les administracions educatives afavoriran l'exercici del dret d'associació dels pares, així com la formació de federacions i confederacions per a contribuir a la millor consecució dels objectius educatius.
El Decret 126/1986, de 20 d'octubre, del Consell de la Generalitat Valenciana (DOGV núm. 466, de 14 de novembre), pel qual es regula la participació, el funcionament i les atribucions de les confederacions, federacions i associacions de mares i pares d'alumnes de centres docents no universitaris de la Comunitat Valenciana, establix, en l'article 13, la concessió de les ajudes i subvencions d'acord amb criteris de publicitat, concurrència i objectivitat, dins de les disponibilitats pressupostàries.
L'Orde de 4 de novembre de 1996, de la Conselleria de Cultura, Educació i Ciència, crea el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana.
Per això, és necessari dotar les associacions de mares i pares d'alumnes, les seues federacions i confederacions, dels mitjans que els permeten el seu propi sosteniment i realitzar les activitats que els són pròpies en unes condicions adequades.
Els decrets orgànics 233/1997 i 234/1997 de 2 de setembre pels quals s'aproven els reglaments orgànics i funcionals de les escoles d'Educació Infantil i Primària i dels instituts d'educació Secundària, definixen en els seus articles 72 i 75 respectivament les associacions de mares i pares d'alumnes com a entitats per a la participació i col·laboració en el funcionament dels centres educatius, a través dels òrgans que els són propis. Les confederacions i les federacions que les integren com a entitats col·laboradores amb l'Administració educativa tenen una responsabilitat educativa fonamental que han de compartir amb les institucions del seu àmbit i concretar-se en una participació activa en la gestió, desenrotllament i control de l'educació.
En compliment d'eixe compromís, la Llei 10/2011, de 27 de desembre, de Pressupostos de la Generalitat per a l'exercici 2012, en el programa pressupostari 421.50, incorpora la línia T0022000 «Foment de la participació, associació i formació de mares i pares d'alumnes». Es tracta d'una línia genèrica, els beneficiaris de la qual són les AMPA, les seues federacions i confederacions, la finalitat de les quals és ajudar a sufragar els seus gastos de funcionament i l'execució d'activitats formatives.
Amb este fi i fent ús de les facultats que em conferix l'article 28 de la Llei 5/1983, de 30 de desembre, del Consell, el Decret 98/2011 de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació i vista la proposta de la Direcció General d'Educació i Qualitat Educativa de data 19 d'abril de 2012 i de conformitat amb esta,
ORDENE
Primer. Objecte de les ajudes
Convocar ajudes destinades a sufragar els gastos de funcionament i l'execució d'activitats formatives de mares i pares d'alumnes, desenrotllades durant l'any 2012, per:
1. Les associacions de mares i pares d'alumnes de centres docents públics i concertats, amb seu a la Comunitat Valenciana.
2. Les federacions d'associacions de mares i pares d'alumnes de centres docents públics i concertats.
3. Les confederacions de centres docents públics i concertats amb seu i àmbit d'activitat en la Comunitat Valenciana.
Segon. Import de les ajudes
L'import global màxim destinat a les ajudes a què es referix l'apartat primer de la present orde és de 608.860 euros.
La quantitat esmentada s'abonarà a càrrec de la línia de subvenció T0022000 de l'aplicació pressupostària 87.94.05.665.76, del capítol IV, per a l'exercici econòmic de 2012 i es distribuirà de la manera següent:
Es realitza un repartiment entre les AMPA, federacions i confederacions de federacions d'associacions de mares i pares d'alumnes, en atenció als seus respectius àmbits de representació i d'acció territorial, a fi d'assegurar les dotacions necessàries per al funcionament i activitat correctes. Això motiva que el repartiment de la línia de subvenció siga:
a) Entre les associacions de mares i pares d'alumnes (AMPA), els correspon una ajuda de 19.530 euros.
b) Entre les federacions d'associacions de mares i pares d'alumnes, els correspon una ajuda de a 208.699 euros.
c) Entre les confederacions de federacions d'associacions de mares i pares d'alumnes, els correspon una ajuda de a 380.631 euros.
Tercer. Notificació a la Comissió Europea
Les ajudes objecte d'esta orde no necessiten la seua notificació a la Comissió Europea, d'acord amb el que establix l'article 7.4 del Decret 147/2007, del Consell, de 7 de setembre, ja que estan destinades a entitats per a actuacions que no suposen la realització d'activitats econòmiques que puguen comportar un falsejament de la competència en els intercanvis comercials dels estats membres, per la qual cosa no complixen els requisits per a ser considerades ajuda d'Estat als efectes de l'article 107.1 del Tractat de Funcionament de la Unió Europea (TFUE).
Quart. Aprovació de les bases
S'aproven les bases per les quals es regix la present convocatòria, així com els corresponents models de documentació:
a) Annex I: ajudes a associacions de mares i pares d'alumnes de centres docents públics i concertats.
b) Annex II: ajudes a federacions d'associacions de mares i pares d'alumnes de centres docents públics i concertats.
c) Annex III: ajudes a confederacions de federacions d'associacions de mares i pares d'alumnes de centres docents públics i concertats.
d) Annex IV: model únic de so·licitud d'ajudes per a associacions de mares i pares d'alumnes, les seues federacions i confederacions.
e) Annex V: models de justificació de les ajudes per a associacions de mares i pares d'alumnes, les seues federacions i confederacions.
f) Annex VI: rebut per col·laboracions ocasionals.
Quint. Incorporació del procediment d'ajudes a la tramitació telemàtica
D'acord amb el que es disposa en la Llei 3/2010, de 5 de maig, de la Generalitat, d'Administració Electrònica de la Comunitat Valenciana; i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, s'incorporen els procediments arreplegats en esta orde a l'annex del Decret 18/2004, com a procediment susceptible de tramitació a través del Registre Electrònic de la Generalitat.
Sext. Normativa aplicable
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999 (LRJPAC).
b) El Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana.
c) La Llei de Pressupostos de la Generalitat per a l'exercici 2012.
d) La Llei 38/2003, de 17 de novembre, General de Subvencions.
e) El Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
f) La Llei 11/2007, de 22 de juny, d'Accés Electrònic dels Ciutadans als Servicis Públics.
g) Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.
h) La Llei 3/2010, de 5 de maig, de la Generalitat, d'Administració Electrònica de la Comunitat Valenciana.
DISPOSICIONS FINALS
Primera
Es faculta el titular de la Direcció General d'Educació i Qualitat Educativa perquè dicte les resolucions necessàries per a l'aplicació i interpretació de la present orde, i es delega en esta la facultat per a resoldre la concessió o denegació de les ajudes a què es referix esta convocatòria, l'autorització i disposició del crèdit, i la formulació de propostes de pagament d'estes, i la resta d'actes de gestió comptable per a l'execució de la resolució.
Segona
Esta orde produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, modificada per Llei 4/1999 de Règim Jurídic de les Administracions Públiques i del Procediment Administratiu Comú, d'ara en avant LRJPAC, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 1 de juny de 2012
La consellera d'Educació, Formació i Ocupació,
MARÍA JOSÉ CATALÁ VERDET
ANNEX I
Ajudes a associacions de mares i pares d'alumnes (AMPA)
Primera. Objecte de les ajudes
L'objecte de les ajudes és coadjuvar al funcionament i al foment d'activitats per part de les associacions de mares i pares d'alumnes, que es dirigisquen al compliment de les finalitats a què es referix l'article 5 del Decret 126/1986, de 20 d'octubre, del Govern Valencià.
Queden compreses les activitats efectuades durant l'any 2012 fins al terme concedit per a la justificació dels gastos de les activitats previstes en els respectius projectes.
Segona. Sol·licitants
Podran sol·licitar les ajudes les associacions de mares i pares d'alumnes que complisquen els requisits següents:
1. Tindre establida la seua seu i àmbit d'activitat en la Comunitat Valenciana.
2. Estar inscrites en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana a què es referix l'Orde de 4 de novembre de 1996, en la data en què es publique esta orde en el DOCV, sense que siga necessari estar integrades en una federació per a accedir a la subvenció.
3. Els sol·licitants hauran de complir els requisits de l'article 13 de la Llei 38/2003, de 17 de novembre, General de Subvencions (BOE de 18.11.2003).
Tercera. Import de l'ajuda
La quantitat destinada a les ajudes per a les associacions de mares i pares d'alumnes, que figura en l'article segon de la present orde, és de 19.530 euros, distribuïts en trenta ajudes de 651 euros, com a màxim.
Quarta. Termini de presentació
El termini per a la presentació de sol·licituds serà de quinze dies hàbils, a comptar des de l'endemà de la publicació de la present orde en el Diari Oficial de la Comunitat Valenciana.
Quinta. Sol·licituds i documentació
1. Les sol·licituds i la documentació complementària es dirigiran a la Direcció General d'Educació i Qualitat Educativa de la Conselleria d'Educació, Formació i Ocupació, avinguda de Campanar, 32 (CP 46868), València.
2. Els models d'impresos normalitzats (sol·licituds i la resta de documentació) estaran disponibles en l'adreça d'Internet següent: .
3. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació, Formació i Ocupació. Les entitats sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals, en els llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999 (LRJPAC).
4. Quan es presenten en una oficina de correus, es farà per correu certificat i en sobre obert, perquè el funcionari puga posar en la sol·licitud la data i el segell de correus abans de la seua certificació.
5. A la sol·licitud s'adjuntarà la documentació següent:
a) Projecte d'activitats per al qual se sol·licita l'ajuda i el pressupost per al seu finançament.
b) Certificació de l'acord que acredita la representació de la persona firmant de la sol·licitud.
6. La documentació de les sol·licituds desestimades o denegades, la podran retirar les entitats interessades en el termini de tres mesos a partir de la publicació de la resolució de concessió d'ajudes en la pàgina web de la Conselleria d'Educació, Formació i Ocupació; passat eixe termini, aquelles sol·licituds que no hagen sigut arreplegades podran ser destruïdes d'acord amb la regulació de conservació i eliminació de patrimoni documental.
7. Si la sol·licitud no complix els requisits i no s'aporten els documents exigits, es requerirà l'interessat, per qualsevol mitjà que permeta tindre constància de la seua recepció per part de l'interessat, perquè en un termini de deu dies esmene la falta o adjunte els documents preceptius, amb indicació que si així no ho fa, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia que es dictarà en els termes que establix l'article 42 de la mencionada llei.
Sexta. Criteris per a la concessió d'ajudes a les associacions de mares i pares d'alumnes (AMPA)
Les sol·licituds d'ajudes es valoraran d'acord amb els criteris següents:
1. Un punt per cada unitat (si és el cas, concertades) o especialitat (en el cas d'ensenyances especialitzades) amb què compta el centre docent en què estiga constituïda l'associació de mares i pares d'alumnes, fins a un màxim de 10 punts.
2. A l'apartat anterior se sumarà la puntuació que corresponga en funció de la valoració atorgada al projecte d'activitats presentat per cada associació sol·licitant. La Comissió Avaluadora atorgarà als esmentats projectes fins a un màxim de 30 punts, atenent al barem següent:
a) Per activitats dirigides a assessorar els pares i mares en estratègies que afavorixen la implicació de les famílies i la col·laboració amb els professors en la millora de l'èxit escolar, així com en la prevenció i intervenció en els casos de fracàs escolar, fins a un màxim de 10 punts.
b) Per activitats relatives a la promoció de bancs de llibres en els centres escolars. Fins a un màxim de 10 punts.
c) Per activitats dirigides a assessorar els pares i mares en estratègies útils en la promoció de l'esforç dels estudiants: actuació entre les tasques de casa i davant de l'estudi. Fins a un màxim de 5 punts.
d) Per activitats culturals, esportives i recreatives dirigides a mares i pares i als alumnes, fins a un màxim de 5 punts.
D'acord amb els criteris anteriors es formarà una llista d'entitats sol·licitants ordenada de major a menor puntuació. Les trenta primeres sol·licituds millor valorades de la llista seran adjudicatàries de l'ajuda.
Sèptima. Comissió Avaluadora
1. L'avaluació de les sol·licituds de concessió d'ajudes serà realitzada per la Comissió Avaluadora integrada per:
a) El titular del Servici d'Avaluació i Qualitat que actuarà com a president.
b) Un funcionari o una funcionària que preste els seus servicis en el Servici d'Avaluació i Qualitat, que actuarà com a secretari o secretària.
c) Un funcionari o una funcionària que preste els seus servicis en la Subdirecció General de Centres Docents de la Direcció General d'Ordenació i Centres Docents.
d) Un funcionari o una funcionària que preste els seus servicis en la Subdirecció de General d'Ordenació de la Direcció General d'Ordenació i Centres Docents.
e) Un funcionari o una funcionària que preste els seus servicis en la Inspecció Educativa.
2. La Comissió Avaluadora tindrà la facultat per a comprovar, en qualsevol moment, l'efectivitat de les actuacions establides en la present orde, i podrà demanar a les associacions de mares i pares d'alumnes de la Comunitat Valenciana la remissió d'informes prou documentats sobre l'execució de les activitats dutes a terme, així com els procediments efectuats amb esta finalitat.
3. La Comissió Avaluadora, estudiades i revisades totes les sol·licituds, emetrà un informe que contindrà una relació per orde de puntuació de les associacions de mares i pares d'alumnes que hagen sol·licitat l'ajuda, la qual elevarà al subdirector general de Qualitat Educativa.
Octava. Resolució
1. El termini màxim per a resoldre la present convocatòria serà de sis mesos des de la data de finalització del termini d'entrega de les sol·licituds. Vençut el termini sense haver-se notificat la resolució expressa, els interessats podran considerar desestimades les seues sol·licituds per silenci administratiu, segons l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana.
2. Una vegada emés l'informe d'avaluació per la Comissió Avaluadora, la Subdirecció General de Qualitat Educativa, com a òrgan instructor, elevarà una proposta de resolució per a la concessió de les ajudes a la directora general d'Educació i Qualitat Educativa, la qual resoldrà esta convocatòria per delegació de la consellera d'Educació, Formació i Ocupació.
3. La resolució, amb l'especificació dels noms de les associacions de mares i pares d'alumnes i les dotacions econòmiques que els corresponguen, es notificarà a les persones interessades d'acord amb el que establix l'article 58 i següents de la LRJPAC i la Llei 3/2010, de 5 de maig, de la Generalitat, d'Administració Electrònica de la Comunitat Valenciana, per mitjà de la publicació en la pàgina web . Esta publicació substituirà la notificació de conformitat amb el que fixa l'article 59.6.b) de la mencionada Llei 30/1992. Igualment la resolució es remetrà al correu electrònic que el beneficiari haja indicat als efectes de notificació en la seua sol·licitud d'ajuda.
Novena. Adjudicació i pagament de les subvencions
1. Les ajudes s'atorgaran en funció dels criteris de la base sexta i podran subvencionar la totalitat o una part dels gastos pressupostats. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualsevol administració pública o ens públic o privat, nacional, de la Unió Europea o d'organismes internacionals, sense perjuí que en cap cas podran ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
2. Una vegada dictada la resolució expressa de concessió o denegació de les ajudes, l'import d'estes s'abonarà íntegrament a les entitats beneficiàries que hagen presentat els documents a què es referix la base següent.
Deu. Justificació de les ajudes
1. Les organitzacions beneficiàries hauran de presentar la següent documentació justificativa:
a) Un informe-memòria explicatiu de les activitats que s'han dut a terme, on s'especifiquen separadament les activitats que constituïxen la justificació de la subvenció i que arreplegue i avalue els resultats de les activitats realitzades.
b) Certificat del secretari o secretària de l'associació de mares i pares d'alumnes acreditatiu que el gasto s'ha produït per a possibilitar cada una de les activitats.
c) Compte justificatiu, segons el model de l'annex V-a, on s'haurà d'incloure, sota responsabilitat del declarant, els justificants de gasto (factures, rebuts, etc.), o qualsevol altre document amb validesa jurídica, agrupats per activitats, que acrediten la realització dels gastos per als quals es va concedir l'ajuda.
2. El compte haurà d'incloure la declaració de les activitats realitzades que han sigut finançades amb la subvenció i el seu cost, amb el desglossament de cada un dels gastos incorreguts, segons el model que es trobarà en la pàgina web de la Conselleria d'Educació, Formació i Ocupació.
3. Les factures o justificants presentats hauran de ser originals o fotocòpia compulsada, i seran emesos a nom de l'associació de mares i pares d'alumnes, amb indicació del CIF, i no serà vàlida la justificació que es realitze amb un document expedit a nom d'una altra entitat distinta.
4. Quan es tracte de justificar les col·laboracions ocasionals, s'aportaran els rebuts en què consten les dades del perceptor, el seu NIF, el concepte pel qual es retribuïx, així com les dades relatives a l'associació de mares i pares d'alumnes beneficiària, segons el model de l'annex VI que figura en la nostra pàgina web .
5. S'exclouen aquells gastos que no tinguen una relació directa amb l'activitat subvencionada.
6. El termini de presentació de la justificació de les ajudes finalitzarà el 31 d'octubre de 2012.
7. Si dels justificants de gastos presentats resulta un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca el gasto justificat.
Onze. Obligacions dels beneficiaris
De conformitat amb el que establix l'article 14 de la Llei 38/2003, de 17 de novembre, General de Subvencions, els beneficiaris de les ajudes estaran subjectes a les següents obligacions generals derivades de la normativa vigent sobre ajudes o subvencions públiques:
1. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.
2. Justificar davant d'esta conselleria, si és el cas, el compliment dels requisits i les condicions, així com la realització de l'activitat i el compliment de la finalitat que determinen la concessió o el gaudi de la subvenció.
3. Sotmetre's a les actuacions de comprovació, a efectuar per esta conselleria, si és el cas, així com qualssevol altres de comprovació i control financer que puguen realitzar els òrgans de control competents, tant de nacionals com de comunitaris, i aportar tota la informació que li siga requerida en l'exercici de les actuacions anteriors.
4. Comunicar a esta conselleria l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
5. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
6. Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.
7. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions, on es farà constar el patrocini de la Conselleria d'Educació, Formació i Ocupació de la Generalitat.
8. Procedir al reintegrament dels fons percebuts en els supòsits establits en l'article 37 de la Llei 38/2003, de 17 de novembre, General de Subvencions.
Dotze. Seguiment i control de les ajudes
1. El seguiment de les ajudes concedides és competència de la Direcció General d'Educació i Qualitat Educativa, que establirà els procediments adequats, i podrà designar també els òrgans o comissions que considere oportú per a realitzar-lo.
2. Qualsevol alteració, tant de les condicions tingudes en compte per a la concessió d'estes ajudes, com dels requisits i condicions establits en la present orde i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió, en el cas que l'import total de les ajudes supere el cost de l'activitat subvencionada.
3. Quan, en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document relatiu a les operacions en què es manifesten estos indicis.
4. En els supòsits establits en l'article 37 de la Llei 38/2003 de 17 de novembre, General de Subvencions, es declararà per resolució, després de la substanciació dels tràmits procedimentals oportuns, la pèrdua del dret a la percepció de l'ajuda i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció fins a la data en què s'acorde que correspon el reintegrament.
5. Seran causes d'invalidesa de la resolució de concessió les previstes en l'article 36 de la Llei 38/2003, de 17 de novembre, General de Subvencions.
ANNEX II
Ajudes per a les federacions d'AMPA
Primera. Objecte de les ajudes
1. L'objecte de les ajudes és impulsar el funcionament, així com fomentar la participació i el desenrotllament de les activitats de formació de federacions d'associacions de mares i pares d'alumnes a què es referix l'article 10 del Decret 126/1986, de 20 d'octubre, del Consell, en tots els centres sostinguts amb fons públics.
2. Queden compreses les activitats efectuades durant l'any 2012, fins al terme concedit per a la justificació dels gastos de les activitats previstes en els respectius projectes.
Segona. Sol·licitants
1. Podran sol·licitar les ajudes les federacions d'associacions de mares i pares de l'alumnat que reunisquen els requisits següents:
a) Tindre establida la seua seu i àmbit d'activitat a la Comunitat Valenciana.
b) Estar inscrites, en la data en què produïsca efectes la present orde, en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana, d'acord amb l'Orde de 4 de novembre de 1996.
c) Tindre establit el seu àmbit territorial de nivell provincial o superior.
d) Hauran de representar, en la data en què produïsca efectes la present orde, almenys al 30% de les associacions de mares i pares d'alumnes constituïdes en centres docents públics o el 30% de les associacions de mares i pares d'alumnes constituïdes en centres docents concertats, del seu àmbit territorial, segons les dades que consten en el cens que regula l'Orde de 4 de novembre de 1996, de la Conselleria de Cultura, Educació i Ciència (DOGV núm. 2.885 de 9 de desembre de 1996).
2. Els sol·licitants hauran d'atindre's al que disposa l'article 13 de la Llei 38/2003, de 17 de novembre, General de Subvencions (BOE de 18.11.2003).
Tercera. Beneficiaris de les ajudes
Segons allò que s'ha establit en l'article 11 de la Llei 38/2003, de 17 de novembre, General de Subvencions, tindran la consideració de beneficiari de subvencions:
1. Les entitats que hagen de realitzar l'activitat que va fonamentar el seu atorgament o que es trobe en la situació que legitima la seua concessió.
2. Tindran igualment la consideració de beneficiari els membres associats del beneficiari que es comprometen a efectuar la totalitat o part de les activitats que fonamenten la concessió de la subvenció en nom i per compte de la federació beneficiària.
Quarta. Import de l'ajuda
La quantitat destinada a les ajudes per a les federacions d'associacions de mares i pares d'alumnes, que figura en l'article segon de la present orde, és de 208.699 euros. Dins de l'esmentat import, es realitza un repartiment entre les federacions que integren centres privats concertats i centres públics, en atenció a la respectiva representació de cada sector en el sistema educatiu valencià. Això motiva que el repartiment de la línia de subvenció siga:
a) Entre les federacions que integren els centres privats concertats, un 30 per cent de les ajudes, que corresponen a 62.609,70 euros.
b) Entre les federacions d'associacions de mares i pares d'alumnes, de centres públics, la resta de l'ajuda, que correspon a 146.089,30 euros
Quinta. Termini de presentació
El termini per a la presentació de sol·licituds serà de quinze dies hàbils, a comptar des de l'endemà de la publicació de la present orde en el Diari Oficial de la Comunitat Valenciana.
Sexta. Sol·licituds i documentació
1. Les sol·licituds i la documentació complementària es dirigiran a la Direcció General d'Educació i Qualitat Educativa de la Conselleria d'Educació, Formació i Ocupació, avinguda de Campanar, 32 (CP 46212), de València.
2. Els models d'impresos normalitzats (sol·licituds i la resta de documentació) estaran disponibles en l'adreça d'Internet següent: .
3. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació, Formació i Ocupació. Les entitats sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals, en els llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999 (LRJPAC).
Quan es presenten en una oficina de correus, es farà per correu certificat i en sobre obert, perquè el funcionari puga posar en la sol·licitud la data i el segell de correus abans de la seua certificació.
4. A la sol·licitud s'adjuntarà la documentació següent:
a) Projecte d'activitats per al qual se sol·licita l'ajuda i pressupost per al seu finançament.
b) Certificació, emesa per l'òrgan competent de la federació, de l'acord que acredita la representació de la persona firmant de la sol·licitud.
c) Certificat que acredite que no s'ha produït cap modificació respecte als assentaments practicats en el cens que regula l'Orde de 4 de novembre de 1996, de la Conselleria de Cultura, Educació i Ciència.
5. La presentació de la sol·licitud comportarà l'autorització de l'òrgan gestor per a demanar els certificats per l'Agència Estatal d'Administració Tributària, per la Tresoreria General de la Seguretat Social i per la Conselleria d'Hisenda i Administració Pública, que acrediten el compliment per la persona sol·licitant de les seues obligacions tributàries i amb la Seguretat Social, en els termes establits en l'article 22.4 del Reglament de la Llei General de Subvencions aprovat pel Reial Decret 887/2006, de 21 de juliol.
No obstant això, els qui sol·liciten estes ajudes podran acreditar directament el compliment de les esmentades obligacions per mitjà de l'aportació de les certificacions corresponents.
6. Si la sol·licitud no complix els requisits i no s'aporten els documents exigits, es requerirà l'interessat, per qualsevol mitjà que permeta tindre constància de la seua recepció per l'interessat, perquè en un termini de deu dies esmene la falta o adjunte els documents preceptius, amb indicació que si així no ho fa, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia que es dictarà en els termes que establix l'article 42 de l'esmentada llei.
7. La documentació de les sol·licituds desestimades o denegades podran retirar-la les entitats interessades en el termini de tres mesos a partir de la publicació de la resolució de concessió d'ajudes en la pàgina web de la Conselleria d'Educació, Formació i Ocupació; passat eixe termini, aquelles sol·licituds que no hagen sigut arreplegades podran ser destruïdes d'acord amb la regulació de conservació i eliminació de patrimoni documental.
Sèptima. Criteris per a la concessió d'ajudes
Per a la concessió de les ajudes es valoraran els criteris següents:
1) Programes o plans de xoc contra la desmotivació de les AMPA en els centres educatius:
- Projectes sobre impuls i extensió de l'associacionisme. Fins a 10 punts.
- Cursos per a la formació de consellers i conselleres escolars. Fins a 10 punts.
- Guies bàsiques d'orientació per a les AMPA, consellers i conselleres, constitució de les AMPA, normativa legal, etc. Fins a 5 punts.
Fins a un màxim del 25% de la puntuació total.
2) Programes de promoció de bancs de llibres de text en els centres escolars. Fins a 10 punts. Fins a un màxim del 10% de la puntuació total.
3) Programar activitats formatives al llarg de l'any, dirigides als pares i mares, que aborden prioritàriament les següents temàtiques:
- Implicació de les famílies en els processos de prevenció i intervenció en el fracàs escolar. Fins a 10 punts.
- Participació activa de la família, col·laboració estreta amb els tutors, per a promoure l'èxit educatiu de tots els alumnes. Fins a 10 punts.
- Estratègies per a actuar adequadament davant de les tasques de casa i davant de l'estudi, fomentant la importància de la implicació i de l'esforç. Fins a 10 punts.
- Estratègies per al foment i la millora de la lectura en l'àmbit familiar, en col·laboració amb els centres docents. Fins a 5 punts.
- Altres temàtiques no expressades anteriorment, desenrotllades durant el primer semestre de 2012. Fins a 5 punts.
Fins a un màxim del 40% de la puntuació total.
3) La major representativitat de les federacions de mares i pares d'alumnes, per raó del nombre d'associacions de mares i pares d'alumnes que les integren, segons les dades que en la data d'efectes de la present orde consten en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana, que regula l'Orde de 4 de novembre de 1996, de la Conselleria de Cultura, Educació i Ciència.
Fins a un màxim del 25% de la puntuació total.
Per a considerar-se beneficiari seleccionat per la Comissió Avaluadora serà necessari aconseguir una puntuació mínima de 60 punts.
Octava. Comissió Avaluadora
1. L'avaluació de les sol·licituds de concessió d'ajudes serà realitzada per la Comissió Avaluadora integrada per:
a) El titular del Servici d'Avaluació i Qualitat que actuarà com a president o presidenta.
b) Un funcionari o una funcionària que preste els seus servicis en el Servici d'Avaluació i Qualitat, que actuarà com a secretari o secretària.
c) Un funcionari o una funcionària que preste els seus servicis en la Subdirecció General de Centres Docents de la Direcció General d'Ordenació i Centres Docents.
d) Un funcionari o una funcionària que preste els seus servicis en la Subdirecció General d'Ordenació de la Direcció General d'Ordenació i Centres Docents.
e) Un funcionari o una funcionària que preste els seus servicis en la Inspecció Educativa.
2. La Comissió Avaluadora tindrà la facultat per a comprovar, en qualsevol moment, l'efectivitat de les actuacions establides en la present orde, i podrà demanar a les federacions d'associacions de mares i pares d'alumnes de la Comunitat Valenciana la remissió d'informes prou documentats sobre l'execució de les activitats dutes a terme, així com els procediments efectuats amb esta finalitat.
3. La Comissió Avaluadora, estudiades i revisades totes les sol·licituds, emetrà un informe que contindrà una relació per orde de puntuació de les federacions d'associacions de mares i pares d'alumnes que hagen sol·licitat l'ajuda, la qual elevarà al subdirector general de Qualitat Educativa.
Novena. Resolució
1. El termini màxim per a resoldre la present convocatòria, serà de sis mesos des de la data de finalització del termini d'entrega de les sol·licituds. Vençut el termini sense haver-se notificat una resolució expressa, els interessats podran entendre desestimades les seues sol·licituds per silenci administratiu, segons l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana.
2. Una vegada emés l'informe de l'avaluació per la Comissió Avaluadora, la Subdirecció General de Qualitat Educativa, com a òrgan instructor, elevarà una proposta de resolució per a la concessió de les ajudes a la directora general d'Educació i Qualitat Educativa, la qual resoldrà esta convocatòria per delegació de la consellera d'Educació, Formació i Ocupació.
3. La resolució, amb l'especificació dels noms de les federacions d'associacions de mares i pares d'alumnes i les dotacions econòmiques que els corresponguen, es notificarà a les persones interessades d'acord amb el que establixen l'article 58 i següents de la LRJPAC i amb la Llei 3/2010, de 5 de maig, de la Generalitat, d'Administració Electrònica de la Comunitat Valenciana per mitjà de la publicació en la pàgina web . Esta publicació substituirà la notificació de conformitat amb el que establix l'article 59.6.b) de l'esmentada Llei 30/1992. Igualment la resolució es remetrà al correu electrònic que el beneficiari haja indicat als efectes de notificació en la seua sol·licitud d'ajuda.
Deu. Adjudicació i pagament de les subvencions
1. Les ajudes s'atorgaran en funció dels criteris de la base sèptima i podrà ser subvencionada la totalitat o una part dels gastos pressupostats. Amb relació a esta orde d'ajudes es concedirà una sola subvenció per entitat sol·licitant, tant en les ajudes per a federacions de centres públics, com per a les federacions de centres privats concertats. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualsevol administració o ens públic o privat, nacional, de la Unió Europea o d'organismes internacionals, sense perjuí que en cap cas podran ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
2. Una vegada dictada la resolució expressa de concessió de les ajudes, el seu import s'abonarà íntegrament a les entitats beneficiàries que hagen justificat les activitats i gastos a subvencionar, presentant els documents a què es referix la base dotze.
3. Basant-se en el que establix l'article 47, i 47 bis, del text refós de la Llei d'Hisenda Pública de la Generalitat Valenciana aprovat pel Decret Legislatiu, de 26 de juny de 1991, del Consell de la Generalitat, pel qual s'aprova, l'entitat beneficiària podrà sol·licitar el pagament anticipat de fins al 40% de l'import de la subvenció, que podrà lliurar-se immediatament, una vegada publicada la resolució de concessió d'ajudes, sempre que prèviament s'haja formalitzat el corresponent aval, garantia, pòlissa d'assegurances o qualsevol altre mitjà que establisca la normativa corresponent, per l'import anticipat. La no inclusió d'estos, determinarà la impossibilitat d'efectuar les corresponents bestretes.
4. Si dels justificants de gasto presentats resulta un import inferior a l'ajuda concedida, la quantitat sobrant fins a aconseguir l'import global assignat en l'article segon de la present orde a les federacions, de 208.699 euros, es distribuirà proporcionalment entre les restants entitats beneficiàries, sempre que les quanties adjudicades no excedisquen el gasto pressupostat en estes.
Onze. Gastos subvencionables
1. Les ajudes previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables els gastos exclosos en eixe article. En este sentit, els tributs són gastos subvencionables quan la persona beneficiària de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.
2. Són gastos subvencionables els següents:
a) Els gastos de funcionament de l'entitat beneficiària
b) Gastos de personal.
c) Els gastos de restauració, hostalatge i desplaçament, sempre que s'acredite quina és l'activitat concreta que els genere, detallant el dia, hora i motiu de cada un d'ells.
d) Celebració de xarrades, jornades o cursos de formació relacionades amb els fins de l'entitat, on es detallaran els gastos ocasionats en cada u, especificant nom de l'activitat, lloc, dia, l'hora i duració, la persona que la impartix i el contingut, i aportant el programa difós per a la seua convocatòria.
3. No seran objecte d'ajuda els gastos sumptuaris o excessius, ni aquells que es referisquen a material inventariable. S'exclouen aquells gastos que no tinguen una relació directa amb l'activitat subvencionada.
Dotze. Justificació de les ajudes
1. Les organitzacions beneficiàries hauran de presentar, segons el model que es publicarà en la pàgina web d'esta conselleria la següent documentació justificativa:
a) Un informe-memòria explicatiu de les activitats que s'han dut a terme, que arreplegue l'execució de cada una de les activitats enumerades en el projecte citat en la base sexta apartat 4, i en que s'especifiquen separadament les activitats que constituïxen la justificació econòmica de la subvenció.
b) Compte justificatiu, segons model de l'annex V-b, en la que s'haurà d'incloure, amb la responsabilitat del declarant, els justificants de gasto (factures, rebuts, etc.) o qualsevol altre document amb validesa jurídica, agrupats per activitats, que permeta acreditar la realització de les activitats per a les quals es va concedir l'ajuda. El compte haurà d'incloure declaració de les activitats realitzades que han sigut finançades amb la subvenció i el seu cost, amb el desglossament de cada un dels gastos incorreguts, segons el model que es trobarà en la pàgina web de la Conselleria d'Educació, Formació i Ocupació.
c) Certificat del secretari o de la secretària de la federació acreditatiu que el gasto s'ha produït per a possibilitar cada una de les activitats.
2. En el supòsit establit en la base 3.2 del present annex, l'entitat beneficiària haurà de presentar un document que acredite el compromís de l'entitat associada d'efectuar la totalitat o part de l'activitat subvencionada. Igualment l'entitat associada presentarà un certificat que acredite la recepció dels fons per part corresponent.
3. Respecte de les factures i justificants de gasto es presentaran, tant una còpia com els exemplars originals emesos a nom de l'entitat beneficiària, als efectes de procedir, de conformitat amb el que establix l'article 73 del Reglament de Subvencions, aprovat per RD 887/2006 de 21 de juliol, a marcar-los amb un segell. S'hi Indicarà la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció.
4. Per a acreditar els gastos derivats del personal es presentaran les còpies dels contractes i de les nòmines, acompanyades pels butlletins de cotització TC1 i TC2 del personal contractat, i com a justificants de pagament efectiu es considerarà suficient el «rebut» del contractat, firmat i amb data, per la totalitat dels pagaments que s'hagen realitzat dins del període computable, o bé, podran presentar-se els justificants bancaris de l'eixida de fons.
5. Quan es tracte de justificar les col·laboracions ocasionals a què es referix el punt d) de la base onze, s'aportarà un rebut o una factura, per cada col·laboració, en la qual consten el nom de cada una de les xarrades, el lloc, el dia i l'hora que es van realitzar, les dades del perceptor, el seu NIF/CIF, així com les dades relatives a la federació beneficiària, segons el model que figura com a annex VI. Haurà d'acompanyar-se, juntament amb els justificants de pagament, el programa amb el detall del curs, horaris, lloc de realització i nom dels col·laboradors.
6. Respecte dels impostos subvencionables, l'entitat beneficiària haurà d'aportar una declaració responsable sobre el seu abonament, recuperació o compensació respecte de cada gasto. Aquelles entitats l'activitat que de les quals estiga exempta d'IVA, hauran de remetre el certificat del secretari de l'entitat relatiu a eixa circumstància.
7. El termini de presentació de la justificació de les ajudes finalitzarà el 5 de novembre de 2012.
Tretze. Cessió de dades
La participació en la present convocatòria implicarà l'acceptació de la cessió, a favor de la Generalitat, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment, sense perjuí del que establix la legislació sobre propietat intel·lectual i sobre protecció de dades de caràcter personal.
Catorze. Obligacions dels beneficiaris
Els beneficiaris estaran subjectes a les següents obligacions generals derivades de la normativa vigent sobre ajudes o subvencions públiques:
1. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.
2. Justificar davant d'esta conselleria, si és el cas, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
3. Sotmetre's a les actuacions de comprovació, a efectuar per esta conselleria, si és el cas, així com qualssevol altres de comprovació i control financer que puguen realitzar els òrgans de control competents, tant de nacionals com de comunitaris, aportant tota la informació que li siga requerida en l'exercici de les actuacions anteriors.
4. Comunicar a esta conselleria l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
5. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, amb la finalitat de garantir l'adequat exercici de les facultats de comprovació i control.
6. Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
7. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions, on es farà constar el patrocini de la Conselleria d'Educació, Formació i Ocupació de la Generalitat.
8. Procedir al reintegrament dels fons percebuts en els supòsits establits en l'article 37 de la Llei 38/2003, de 17 de novembre, General de Subvencions.
Quinze. Seguiment i control de les ajudes
1. El seguiment de les ajudes concedides és competència de la Direcció General d'Educació i Qualitat Educativa, que establirà els procediments adequats per a això, i podrà designar també els òrgans o comissions que considere oportú per a realitzar-ho.
2. Tota alteració, tant de les condicions tingudes en compte per a la concessió d'estes ajudes, com dels requisits i condicions establits en la present orde i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.
3. Quan, en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document relatiu a les operacions en què es manifesten estos indicis.
4. En els supòsits establits en l'article 37 de la Llei 38/2003 de 17 de novembre, General de Subvencions, es declararà per resolució, després de la substanciació dels tràmits procedimentals oportuns, la pèrdua del dret a la percepció de l'ajuda i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament.
5. Seran causes d'invalidesa de la resolució de concessió les previstes en l'article 36 de la Llei 38/2003, de 17 de novembre, General de Subvencions.
ANNEX III
Ajudes per a les confederacions de federacions d'AMPA
Primera. Objecte de les ajudes
L'objecte de les ajudes és impulsar el funcionament, així com fomentar la participació i el desenrotllament de les activitats de formació de confederacions de federacions d'associacions de mares i pares d'alumnes a què es referix l'article 10 del Decret 126/1986, de 20 d'octubre del Consell, en tots els centres sostinguts amb fons públics.
Queden compreses les activitats efectuades durant l'any 2012, fins al terme concedit per a la justificació dels gastos de les activitats previstes en els respectius projectes.
Segona. Sol·licitants
Podran sol·licitar les ajudes les confederacions de federacions d'associacions de mares i pares d'alumnes que reunisquen els requisits següents:
a) Tindre establida la seua seu i l'àmbit d'activitat en la Comunitat Valenciana.
b) Estar inscrites, en la data en què produïsca efectes la present orde, en el cens de confederacions, federacions i associacions de mares i pares de l'alumnat de centres docents no universitaris de la Comunitat Valenciana, d'acord amb l'Orde de 4 de novembre de 1996.
Els sol·licitants hauran d'atindre's al que disposa l'article 13 de la Llei 38/2003, de 17 de novembre, general de subvencions (BOE de 18.11.2003).
Tercera. Beneficiaris de les ajudes
Segons allò que s'ha establit amb l'article 11 de la Llei 38/2003, de 17 de novembre, General de Subvencions, tindran la consideració de beneficiari de subvencions:
1. Les entitats que hagen de realitzar l'activitat que va fonamentar el seu atorgament o que es trobe en la situació que legitima la seua concessió.
2. Tindran igualment la consideració de beneficiari els membres associats del beneficiari que es comprometen a efectuar la totalitat o part de les activitats que fonamenten la concessió de la subvenció en nom i per compte de la confederació beneficiària.
Quarta. Import de l'ajuda
La quantitat destinada a les ajudes per a les confederacions de federacions d'associacions de mares i pares d'alumnes, que figura en l'article segon de la present orde, és de 380.631 euros, la qual es distribuirà de la manera següent:
Dins de l'esmentat import, es realitza un repartiment entre les confederacions que integren centres privats concertats i centres públics, en atenció a la respectiva representació de cada sector en el sistema educatiu valencià. Això motiva que el repartiment de la línia de subvenció siga:
a) Entre les confederacions que integren als centres privats concertats, un 30 per cent de les ajudes, que corresponen a 114.189,30 euros.
b) Entre les confederacions de federacions d'associacions de mares i pares d'alumnes, de centres públics, la resta de l'ajuda, que correspon a 266.441,70 euros.
Quinta. Termini de presentació
El termini per a la presentació de sol·licituds serà de quinze dies hàbils, a comptar des de l'endemà de la publicació de la present orde en el Diari Oficial de la Comunitat Valenciana.
Sexta. Sol·licituds i documentació
1. Les sol·licituds i la documentació complementària es dirigiran a la Direcció General d'Educació i Qualitat Educativa de la Conselleria d'Educació, Formació i Ocupació, avinguda de Campanar, 32 (CP 46720), de València.
2. Els models d'impresos normalitzats (sol·licituds i la resta de documentació) estaran disponibles en la següent adreça d'Internet: .
3. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació, Formació i Ocupació. Les entitats sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals, en els llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per Llei 4/1999 (LRJPAC).
Quan es presenten en una oficina de correus, es farà per correu certificat i en sobre obert, perquè el funcionari puga posar en la sol·licitud la data i el segell de correus abans de la seua certificació.
4. A la sol·licitud s'adjuntarà la documentació següent:
a) Projecte d'activitats per al qual se sol·licita l'ajuda i el pressupost per al seu finançament.
b) Certificació, emesa per l'òrgan competent de la confederació, de l'acord que acredita la representació de la persona firmant de la sol·licitud.
c) Certificat que no s'ha produït cap modificació respecte als assentaments practicats en el cens que regula l'Orde de 4 de novembre de 1996, de la Conselleria de Cultura, Educació i Ciència.
5. La presentació de la sol·licitud comportarà l'autorització de l'òrgan gestor per a demanar els certificats emesos per l'Agència Estatal d'Administració Tributària, per la Tresoreria General de la Seguretat Social i per la Conselleria d'Hisenda i Administració Pública, que acrediten el compliment per la persona sol·licitant de les seues obligacions tributàries i amb la Seguretat Social, en els termes establits en l'article 22.4 del Reglament de la Llei General de Subvencions aprovat pel Reial Decret 887/2006, de 21 de juliol.
No obstant això, els qui sol·liciten estes ajudes podran acreditar directament el compliment de les esmentades obligacions per mitjà de l'aportació de les certificacions corresponents.
6. Si la sol·licitud no complix els requisits i no s'aporten els documents exigits, es requerirà l'interessat, per qualsevol mitjà que permeta tindre constància de la seua recepció per part seua, perquè en un termini de deu dies esmene la falta o adjunte els documents preceptius, amb indicació que si així no ho fa, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia que es dictarà en els termes que establix l'article 42 de l'esmentada llei.
7. La documentació de les sol·licituds desestimades o denegades podrà ser retirada per les entitats interessades en el termini de tres mesos a partir de la publicació de la resolució de concessió d'ajudes en la pàgina web de la Conselleria d'Educació, Formació i Ocupació; passat eixe termini, aquelles sol·licituds que no hagen sigut arreplegades podran ser destruïdes d'acord amb la regulació de conservació i eliminació de patrimoni documental.
Sèptima. Criteris per a la concessió d'ajudes
Per a la concessió de les ajudes es valoraran els criteris següents:
1) Programes o plans de xoc contra la desmotivació de les AMPA en els centres educatius:
- Projectes sobre impuls i extensió de l'associacionisme. Fins a 10 punts.
- Cursos per a la formació de consellers i conselleres escolars. Fins a 10 punts.
- Guies bàsiques d'orientació per a les AMPA, consellers i conselleres, constitució de les AMPA, normativa legal, etc. Fins a 5 punts.
Fins a un màxim del 25% de la puntuació total.
2) Programes de promoció de bancs de llibres de text en els centres escolars. Fins a 10 punts. Fins a un màxim del 10% de la puntuació total.
3) Programar activitats formatives al llarg de l'any, dirigides als pares i mares, que aborden prioritàriament les següents temàtiques:
- Implicació de les famílies en els processos de prevenció i intervenció en el fracàs escolar. Fins a 10 punts.
- Participació activa de la família, col·laboració estreta amb els tutors, per a promoure l'èxit educatiu de tots els alumnes. Fins a 10 punts.
- Estratègies per a actuar adequadament davant de les tasques de casa i davant de l'estudi, fomentant la importància de la implicació i de l'esforç. Fins a 10 punts.
- Estratègies per al foment i la millora de la lectura en l'àmbit familiar, en col·laboració amb els centres docents. Fins a 5 punts.
- Altres temàtiques no indicades anteriorment, desenrotllades durant el primer semestre de 2012. Fins a 5 punts.
Fins a un màxim del 40% de la puntuació total.
3) La major representativitat de les confederacions de mares i pares d'alumnes, per raó del nombre d'associacions de mares i pares d'alumnes que les integren, segons les dades que en la data d'efectes de la present orde consten en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana, que regula l'Orde de 4 de novembre de 1996, de la Conselleria de Cultura, Educació i Ciència.
Fins a un màxim del 25% de la puntuació total.
Per a considerar-se beneficiari seleccionat per la Comissió Avaluadora serà necessari aconseguir una puntuació mínima de 60 punts.
Octava. Comissió Avaluadora
1. L'avaluació de les sol·licituds de concessió d'ajudes serà realitzada per la Comissió Avaluadora integrada per:
a) El titular del Servici d'Avaluació i Qualitat, que actuarà com a president o presidenta.
b) Un funcionari o funcionària que preste els seus servicis en el Servici d'Avaluació i Qualitat, que actuarà com a secretari o secretària.
c) Un funcionari o funcionària que preste els seus servicis en la Subdirecció General de Centres Docents de la Direcció General d'Ordenació i Centres Docents.
d) Un funcionari o funcionària que preste els seus servicis en la Subdirecció General d'Ordenació de la Direcció General d'Ordenació i Centres Docents.
e) Un funcionari o funcionària que preste els seus servicis en la Inspecció Educativa.
2. La Comissió Avaluadora, tindrà la facultat per a comprovar, en qualsevol moment, l'efectivitat de les actuacions previstes en la present orde, podrà demanar de les confederacions de federacions d'associacions de mares i pares d'alumnes de la Comunitat Valenciana la remissió d'informes prou documentats sobre l'execució de les activitats dutes a terme, així com dels procediments efectuats amb esta finalitat.
3. La Comissió Avaluadora, estudiades i revisades totes les sol·licituds, emetrà un informe que contindrà una relació per orde de puntuació de les confederacions de federacions d'associacions de mares i pares d'alumnes que hagen sol·licitat l'ajuda, la qual elevarà el subdirector general de Qualitat Educativa.
Novena. Resolució
1. El termini màxim per a resoldre la present convocatòria, serà de sis mesos des de la data de finalització del termini d'entrega de les sol·licituds. Vençut el termini sense haver-se notificat resolució expressa, els interessats podran entendre desestimades les seues sol·licituds per silenci administratiu, segons l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana.
2. Una vegada emés l'informe d'avaluació per part de la Comissió Avaluadora, la Subdirecció General de Qualitat Educativa, com a òrgan instructor, elevarà una proposta de resolució per a la concessió de les ajudes a la directora general d'Educació i Qualitat Educativa, que resoldrà esta convocatòria per delegació de la consellera d'Educació, Formació i Ocupació.
3. La resolució, amb l'especificació dels noms de les confederacions de federacions d'associacions de mares i pares d'alumnes i les dotacions econòmiques que els corresponguen, es notificarà a les persones interessades d'acord amb el que establix l'article 58 i següents de la LRJPAC i amb la Llei 3/2010, de 5 de maig, de la Generalitat, d'Administració Electrònica de la Comunitat Valenciana per mitjà de la publicació en la pàgina web . Esta publicació substituirà la notificació de conformitat amb el que establix l'article 59.6.b) de l'esmentada Llei 30/1992. Igualment la resolució es remetrà al correu electrònic que el beneficiari haja indicat als efectes de notificació en la seua sol·licitud d'ajuda.
Deu. Adjudicació i pagament de les subvencions
1. Les ajudes s'atorgaran en funció dels criteris de la base sèptima i podran ser subvencionats la totalitat o una part dels gastos pressupostats. Amb relació a esta orde d'ajudes es concedirà una sola subvenció per entitat sol·licitant, tant en les ajudes per a confederacions de centres públics, com per a les confederacions de centres privats concertats. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualsevol administració o ens públics o privat, nacional, de la Unió Europea o d'organismes internacionals, sense perjuí que en cap cas podran ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
2. Una vegada dictada la resolució expressa de concessió de les ajudes, el seu import s'abonarà íntegrament a les entitats beneficiàries que hagen justificat les activitats i gastos a subvencionar, presentant els documents a què es referix la base dotze.
3. Basant-se en el que establixen els articles 47, i 47 bis, del Decret Legislatiu de 26 de juny de 1991, del Consell de la Generalitat pel qual s'aprova el text refós de la Llei d'Hisenda Pública de la Generalitat Valenciana, l'entitat beneficiària podrà sol·licitar el pagament anticipat de fins al 40% de l'import de la subvenció, que podrà lliurar-se immediatament, una vegada publicada la resolució de concessió d'ajudes, sempre que prèviament s'haja formalitzat el corresponent aval, la garantia, pòlissa d'assegurances o qualsevol altre mitjà que establisca la normativa corresponent, per l'import anticipat. La no inclusió d'estos, determinarà la impossibilitat d'efectuar les corresponents bestretes.
4. Si dels justificants de gasto presentats resulta un import inferior a l'ajuda concedida, la quantitat sobrant fins a aconseguir l'import global assignat, en l'article segon de la present orde, a les confederacions, de 380.631 euros, es distribuirà proporcionalment entre les restants entitats beneficiàries, sempre que les quanties adjudicades no excedisquen el gasto pressupostat per estes.
Onze. Gastos subvencionables
1. Les ajudes previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables els gastos exclosos en eixe article. En este sentit, els tributs són gastos subvencionables quan la persona beneficiària de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.
2. Són gastos subvencionables els següents:
a) Els gastos de funcionament de l'entitat beneficiària.
b) Gastos de personal.
c) Els gastos de restauració, hostalatge i desplaçament, sempre que s'acredite quina és l'activitat concreta que els genere, detallant el dia, hora i motiu de cada un d'ells.
d) Realització de xarrades, jornades o cursos de formació relacionats amb els fins de l'entitat, on es detallaran els gastos ocasionats en cada un, especificant el nom de l'activitat, el lloc, el dia, l'hora i la duració, la persona que els impartix i el contingut. S'haurà d'aportar el programa difós per a la seua convocatòria.
3. No seran objecte d'ajuda els gastos sumptuaris o excessius, ni aquells que es referisquen a material inventariable. S'exclouen aquells gastos que no tinguen una relació directa amb l'activitat subvencionada.
Dotze. Justificació de les ajudes
1. Les organitzacions beneficiàries hauran de presentar, segons el model que es publicarà en la pàgina web d'esta conselleria la següent documentació justificativa:
a) Un informe-memòria explicatiu de les activitats que s'han dut a terme, que arreplegue l'execució de cada una de les activitats enumerades en el projecte esmentat en la base sexta, apartat 4, on s'especifiquen separadament les activitats que constituïxen la justificació econòmica de la subvenció.
b) Compte justificatiu, segons el model de l'annex V-b, on s'haurà d'incloure, amb responsabilitat del declarant, els justificants de gasto (factures, rebuts, etc.) o qualsevol altre document amb validesa jurídica, agrupats per activitats, que permeta acreditar la realització de les activitats per a les quals es va concedir l'ajuda. El compte haurà d'incloure una declaració de les activitats realitzades que han sigut finançades amb la subvenció i el seu cost, amb el desglossament de cada un dels gastos incorreguts, segons el model que es trobarà en la pàgina web de la Conselleria d'Educació, Formació i Ocupació.
c) Certificat del secretari o secretària de la confederació acreditatiu que el gasto s'ha produït per a possibilitar cada una de les activitats.
2. En el supòsit establit en la base 3.2 del present annex, l'entitat beneficiària haurà de presentar un document que acredite el compromís de l'entitat associada d'efectuar la totalitat o part de l'activitat subvencionada. Igualment l'entitat associada presentarà un certificat que acredite la recepció dels fons per part corresponent.
3. Respecte de les factures i justificants de gasto es presentaran, tant una còpia com els exemplars originals emesos a nom de l'entitat beneficiària, als efectes de procedir, de conformitat amb el que establix l'article 73 del Reglament de Subvencions, aprovat pel RD 887/2006 de 21 de juliol, a marcar-los amb un segell, indicant-hi la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció.
4. Per a acreditar els gastos derivats del personal es presentaran les còpies dels contractes i de les nòmines, acompanyades pels butlletins de cotització TC1 i TC2 del personal contractat, i com a justificants de pagament efectiu es considerarà suficient el «rebut» del contractat, firmat i amb data, per la totalitat dels pagaments que s'hagen realitzat dins del període computable, o bé, podran presentar-se els justificants bancaris de l'eixida de fons.
5. Quan es tracte de justificar les col·laboracions ocasionals a què es referix el punt d) de la base onze, s'aportaran un rebut o factura, per cada col·laboració, on consten el nom de cada una de les xarrades, el lloc, dia i hora que es van realitzar, les dades del perceptor, el seu NIF/CIF, així com les dades relatives a la confederació beneficiària, segons el model que figura com a annex VI. Als justificants de pagament, s'haurà d'adjuntar el programa amb el detall del curs, horaris, lloc de realització i nom dels col·laboradors.
6. Pel que fa als impostos subvencionables, l'entitat beneficiària haurà d'aportar una declaració responsable sobre el seu abonament, recuperació o compensació respecte de cada gasto. Aquelles entitats l'activitat que de les quals estiga exempta d'IVA, hauran de remetre un certificat del secretari de l'entitat relatiu a esta circumstància.
7. El termini de presentació de la justificació de les ajudes finalitzarà el 5 de novembre de 2012.
Tretze. Cessió de dades
La participació en esta convocatòria implicarà l'acceptació de la cessió, a favor de la Generalitat, de les dades contingudes tant en la sol·licitud presentada com, si és el cas, en la resolució de concessió, a l'efecte estadístic, d'avaluació i seguiment, sense perjuí del que establix la legislació sobre propietat intel·lectual i sobre protecció de dades de caràcter personal.
Catorze. Obligacions dels beneficiaris
Els beneficiaris estaran subjectes a les següents obligacions generals derivades de la normativa vigent sobre ajudes o subvencions públiques:
1. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.
2. Justificar davant d'esta conselleria, si és el cas, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
3. Sotmetre's a les actuacions de comprovació, a efectuar per esta conselleria, si és el cas, així com qualssevol altres de comprovació i control financer que puguen realitzar els òrgans de control competents, tant de nacionals com de comunitaris, aportant tota la informació que li siga requerida en l'exercici de les actuacions anteriors.
4. Comunicar a esta conselleria l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
5. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, amb la finalitat de garantir l'adequat exercici de les facultats de comprovació i control.
6. Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
7. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions, on es farà constar el patrocini de la Conselleria d'Educació, Formació i Ocupació de la Generalitat.
8. Procedir al reintegrament dels fons percebuts en els supòsits establits en l'article 37 de la Llei 38/2003, de 17 de novembre, General de Subvencions.
Quinze. Seguiment i control de les ajudes
1. El seguiment de les ajudes concedides és competència de la Direcció General d'Educació i Qualitat Educativa, que establirà els procediments adequats per a això, i podrà designar també els òrgans o comissions que considere oportú per a realitzar-lo.
2. Tota alteració, tant de les condicions tingudes en compte per a la concessió d'estes ajudes, com dels requisits i condicions establits en la present orde i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.
3. Quan, en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document relatiu a les operacions en què es manifesten estos indicis.
4. En els supòsits establits en l'article 37 de la Llei 38/2003 de 17 de novembre, General de Subvencions, es declararà per resolució, després de la substanciació dels tràmits procedimentals oportuns, la pèrdua del dret a la percepció de l'ajuda i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament.
5. Seran causes d'invalidesa de la resolució de concessió les establides en l'article 36 de la Llei 38/2003, de 17 de novembre, General de Subvencions.